b'\n_START_ARTICLE_\nNavadni skla\xc4\x8d\n_START_SECTION_\nOpis\n_START_PARAGRAPH_\nNavadni skla\xc4\x8d je talna, bento\xc5\xa1ka vrsta, ki jo ogro\xc5\xbea intenzivno ko\xc4\x8darjenje._NEWLINE_Po zgornji strani telesa je navadni skla\xc4\x8d enotne rjave barve z majhnimi nepravilnimi pegami, po spodnji strani pa je svetle, skoraj bele barve. Zraste laho do 1,5 metra in dose\xc5\xbee te\xc5\xbeo tudi preko 27 kg._NEWLINE_Samica navadnega skla\xc4\x8da skoti od 9 do 20 \xc5\xbeivih mladi\xc4\x8dev, vrsta pa se prehranjuje z drugimi ribami, skati, deseterono\xc5\xbeci in \xc5\xa1koljkami.\n_START_SECTION_\nRaz\xc5\xa1irjenost\n_START_PARAGRAPH_\nTa vrsta je raz\xc5\xa1irjena v severnem Atlantiku od obal ju\xc5\xbene Norve\xc5\xa1ke in \xc5\xa0vedske in \xc5\xa0etlandskih otokov pa vse do Maroka, Zahodne Sahare in Kanarskih otokov. Najdemo jo tudi v Sredozemskem morju z vsemi morji. Na splo\xc5\xa1no se navadni skla\xc4\x8d zadr\xc5\xbeuje do globine 150 metrov na blatnem dnu, kjer se zakoplje v blato. Tam le\xc5\xbei in \xc4\x8daka na plen, iz blata pa gledajo samo njegove o\xc4\x8di.'